cyanic-selkie/wikianc huggingface dataset:
Բրիտանական անգլերեն
Ստանդարտացում
Բրիտանական անգլերենով հրատարակումներ անելու համար տարբեր ասպեկտների մանրամասն ուղեցույցներ են թողարկվում այնպիսի հրատակչությունների կողմից, ինչպիսիք են Թայմս թերթը, Օքսֆորդի համալսարանի հրատարակչությունը, Քեմբրիջի համալսարանի հրատարակչությունը։
Արտաքին հղումներ
Կատեգորիա:Անգլերեն Կատեգորիա:Միացյալ Թագավորության լեզուներ Կատեգորիա:Ջիբրալթարի լեզուներ
Ուխա
Ուխա կամ ձկնապուր (уха), ռուսական ազգային ջրալի կերակրատեսակ ։ Հիմնականում համարվում է հինավուրց ձկնորսական կերակուր և ի սկզբանե տարածված է եղել ոչ միայն Ռուսաստանում։
Պատրաստման եղանակը
Ձկնապուրը պատրաստվում է ինչպես մեկ ձկնատեսակով, այնպես էլ մի քանի ձկնատեսակներ միասին եփելով։ Գերադասելի է այն եփել թարմ կամ կենդանի ձկներով։ Որպես հումք՝ առաջին հերթին օգտագործվում են շիղաձկները, պերկեսը, աքերինը, սիգը, իսկ երկրորդ հերթին՝ սազանը, ձիաձուկը, կարասը, կարպը և այլն։ Կան ձկնատեսակներ, որոնք դասական ուխա պատրաստելու համար չեն օգտագործվում (մանրածածան, բրամ, քարթակ, սպիտակաձուկ, թյունիկ, լոքո, շերեփաձուկ, հաստաճակատ և այլն)։ Բացի քաղցրահամ ջրերի ձկներից, ուխա կարելի է պատրաստել նաև թարմ ծովային ձկներից՝ ձողաձուկ, վահանաձուկ, սառցաձուկ և այլն։
Ձկնապուրի ճիշտ պատրաստման դեպքում ստացվում է թափանցիկ, կպչուն և մածուցիկ եփաթուրմ, որը չունի վառ արտահայտված ձկնային հոտ, սակայն ձուկը մնում է հյութալի, չփխլված և պահպանում է իր յուրահատուկ համը։ Կրակը պետք է լինի դանդաղ, կաթսայի կափարիչը՝ բաց։ Այն պատրաստելիս օգտագործվում են մի շարք համեմունքներ` սև պղպեղ, մաղադանոս, սամիթ, կանաչ սոխ, դափնետերև, պրաս, թարխուն, ստեպղին, հաճախ նաև քրքում, մշկընկույզ, կոճապղպեղ, անիսոն և այլն։ Համեմունքների բազմազանությունը կախված է ձկնատեսակներից, որքան յուղոտ են ձկները, այնքան շատ համեմունքներ են կիրառվում։ Համեմունքները պետք է կիրառել այնպես, որպեսզի եփվող ձուկն իր յուրահատուկ համը չկորցնի։ Քաղցրահամ ջրերի ձկները հարկավոր է եփել 7-20 րոպե (բացառությամբ խոշոր ձկների` 25-30 րոպե), իսկ ծովային ձկները՝ 8-12 րոպե։
Ծանոթագրություններ
Կատեգորիա:Ռուսական խոհանոց Կատեգորիա:Ապուրներ Կատեգորիա:Ռուսական ապուրներ
Պոստիլիոնե
Պոստիլիոնե (Postiglione), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2004 թվականի մարդահամարի տվյալերի կազմում է 2330 մարդ, բնակչության խտությունը կազմում է 50 մարդ/կմ²։ Զբաղեցնում է 47 կմ² մակերես։ Փոստային ինդեքս՝ 84026, հեռախոսային կոդ՝ 0828։
Ծանոթագրություններ
Կատեգորիա:Իտալիայի բնակավայրեր
Էմմա Ալբանի
Բրիտանական Կայսրության շքանշանակիր, տիկին Էմմա Ալբանի, 19-րդ դարավերջի և 20-րդ դարասկզբի առաջատար օպերային սոպրանո, առաջին կանադացի երգչուհին, որը միջազգային աստղ է դարձել։ Երգացանկում կարևոր տեղ են զբաղեցրել Մոցարտի, Ռոսսինիի, Դոնիցետիի, Բելլինիի և Վագների օպերաները։ Կատարումներով հանդես է եկել Եվրոպայում և Հյուսիսային Ամերիկայում։
Վաղ կյանք
Մարի-Լուիզ-Էմմա-Սեսիլ Լաժենեսը ծնվել է Մոնրեալի Չամբլի արվարձանում պրոֆեսիոնալ երաժիշտ Ժոզեֆ Լաժենեսի և վերջինիս կնոջ՝ Միլենա Մինյոյի ընտանիքում։ Ծննդյան օրը նշվում է որպես 1847 թվականի նոյեմբերի 1, սակայն որոշ հեղինակների մոտ հանդիպում է 1848 կամ 1850 թվականը, իսկ Ալբանին ինքն իր հուշագրության մեջ նշել է 1852 թիվը։ Երաժշտական պարապմունքներն սկսել է իր մայրիկի հետ, սակայն հինգ տարեկանից նրա երաժշտական կրթությամբ հայրն է զբաղվել, որը հմուտ երաժիշտ էր ու լավ նվագում էր ջութակ, տավիղ, դաշնամուր և երգեհոն։ Երեխային պահել է խիստ ռեժիմի տակ, ըստ որի՝ նա օրվա մեջ չորս ժամ հատկացնում էր տավիղի և դաշնամուրի դասերին։
Արտագաղթ և ուսում
1852 թվականին ընտանիքը տեղափոխվել է ԱՄՆ-ի Նյու Յորքի նահանգի Պլատսբուրգ քաղաքը։ 1856 թվականին իր մայրիկի մահից հետո ուսումը շարունակել է Մոնրեալի մենաստաններից մեկի դպրոցում, որտեղ իր հայրը երաժշտության ուսուցչի պաշտոն էր ստացել։ Սա նրան հնարավորություն է տվել ավելի լավ կրթություն ստանալ, քան կարող էր որևէ այլ տեղ ձեռք բերել։ 1860 թվականի օգոստոսի 24-ին Ալբանին և Ադելինա Պատտին Մոնրեալում տեղի ունեցած Չառլզ Սաբաթիեի Cantata -ի համաշխարհային պրեմիերայի մենակատարներն էին, որը տեղի էր ունենում Ուելսի արքայազն Էդուարդ VII-ի այցելության պատվին ։ Ի վիճակի չլինելով վճարել Քվեբեկում երաժշտական կրթություն ստանալու համար, որտեղ երգելը կնոջ համար անպատվաբեր էր համարվում, ընտանիքը 1865 թվականին տեղափոխվել է Օլբանի։ Այնտեղ դարձել է հանրահայտ երգչուհի, երգեհոնահար և երգի ուսուցչուհի ու բավականաչափ գումար խնայել ուսումը շարունակելու համար։
1868 թվականին ճանապարհորդել է դեպի Փարիզ, որտեղ Ժիլբեր Դյուպրեի դասարանում ուսանել է Փարիզի կոնսերվատորիայում։ Վեց ամիս անցկացրել է Փարիզում ու պարապել Դյուպրեի հետ, որից հետո մեկնել Իտալիա և իտալական օպերային երգեցողություն ուսումնասիրել Ֆրանչեսկո Լամպերտիի մոտ։ Բեմական վարպետության դասատու սինյոր Դելորենզիի առաջարկով անունը փոխել է Էմմա Ալբանիի, որն ավելի եվրոպական հնչողություն ուներ։ Մեսսինայում կատարել է իր դեբյուտը Ալբանի ազգանունով։
Զարգացումներ Իտալիայում
Խնայողություններն սպառվում էին, ու թեև ուսումը կիսատ էր, սկսել է աշխատանք փնտրել ուսման համար վճարելու նպատակով։ Աշխատանքի է անցել Մեսինայում, որտեղ 1870 թվականի մարտի 30-ին «Լուսնոտը» օպերայում դեբյուտով հանդես է եկել Ամինայի դերակատարմամբ։ Ներկայացումը շատ լավ է ընդունվել, որի մասին հետագայում գրել է․
"Ինձ բառացիորեն հեղեղեցին ծաղիկներով, նվերներով ու բանաստեղծություններով, որոնց թերթերը սավառնում էին հանդիսատեսի գլուխների վրայով, և անհամար ու բազմատեսակ ծաղկեփնջերի մեջ մի զամբյուղ կար, որի մեջ կենդանի աղավնի էր։ Նրան կարմիր էին ներկել, ու այդ փոքրիկ քնքուշ թռչնակը վեր բարձրացավ ու սկսեց ճախրել ամբողջ թատրոնում։"
- Էմմա Ալբանին իր առաջին ներկայացման մասին
Մեսինայում պայմանագրի ժամկետը լրանալուց հետո վերադարձել է Միլան ու վերսկսել դասերը Լամպերտիի հետ։ Նրան սկսել են հեղեղել նոր աշխատանքային առաջարկություններով։ Շուտով ընդունել է Գիլդայի դերը «Ռիգոլետտո» օպերայում, որի ներկայացումը տեղի է ունեցել Չենտոյում։ Հետագայում ներկայացումներով հանդես է եկել Ֆլորենցիայում և Մալթայում «Լյուչիա դի Լամերմուր», «Ռոբերտ Սատանա», «Սևիլյան սափրիչ» և «Աֆրիկուհին» օպերաներում կատարելով տարբեր դերեր։ 1870-1871 թվականների ձմեռը Մալթայում անցկացնելուց հետո նրան ունկնդրել է Լոնդոնի Կովենտ գարդեն արքունական թատրոնի մենեջեր Ֆրեդերիկ Գայը։ Տպավորվելով երգչուհու տաղանդով՝ նրա հետ հինգ տարով պայմանագիր է կնքել։ Նախատեսված էր, որ լոնդոնյան դեբյուտը պետք է կատարեր 1872 թվականի գարնանը։ Նախքան լոնդոնյան պայմանագրի գործողության մեջ մտնելը՝ Լամպերտիի հետ շարունակել է դասերը Կոմո լճի շրջակայքում, հետո ելույթ ունեցել Ֆլորենցիայի Teatro della Pergola թատրոնում՝ տաս օրվա մեջ տալով ինը ներկայացումների շարք, որտեղ հանդես էր գալիս Ամբրուազ Թոմայի «Mignon» օպերայի գլխավոր հերոսուհու դերում։
Տեղափոխություն Լոնդոնի Կովենտ գարդեն օպերա
Ալբանին Լոնդոն է ժամանել գարնանը և պրոֆեսիոնալ դեբյուտը կատարել 1872 թվականի ապրիլի 2-ին Ամինայի դերով։ Քննադատներն ու հանդիսատեսը տպավորվել են նրա կատարմամբ, իսկ երկրպագուները՝ ծաղիկներ ու գոհարեղեն նվիրել։ Կովենտ գարդենում հետաքրքրություն է հանդես բերել օրատորիայի հանդեպ և սկսել ուսումնասիրել այն։ Այն կատարելու առաջին հնարավորությունն ունեցել է 1872 թվականի հոկտեմբերին՝ Նորվիչ քաղաքում անցկացվող ամենամյա փառատոնին կատարելով Հենդելի Թեոդորայի դերերգը։
1872–1873 թվականների ձմեռային համերգաշրջանում իտալական օպերայի հետ հանդես է եկել Փարիզի Salle Ventadour թատրոնում, որտեղ նրա խաղընկերը Վիկտոր Կապուլն էր՝ Էլվինոյի դերակատարմամբ։
Լոնդոնում երկրորդ համերգաշրջանը ներառում էր Օֆելիայի դերը Ամբրուազ Թոմայի «Համլետ» օպերայից և կոմսուհու դերը Մոցարտի «Ֆիգարոյի ամուսնությունը» օպերայից։ Երկրորդ համերգաշրջանից հետո ճանապարհորդել է դեպի Մոսկվա, այնտեղից՝ դեպի Սանկտ Պետերբուրգ, որտեղ ցար Ալեքսանդր II-ն ունկնդրել է նրա կատարումները։
1874 թվականի աշնանը նախաձեռնել է շրջագայություն դեպի ԱՄՆ և համերգներով հանդես եկել Նյու Յորքում, Բոստոնում, Ֆիլադելֆիայում, Բալթիմորում, Վաշինգտոնում, Չիկագոյում և Օլբանիում։ Իր հայրիկի անունից նրան ուղեկցում էր Ֆրեդերիկ Գայի որդին՝ Էռնեստ Գայը։ Երկու շաբաթվա ընթացքում սովորել է Էլիզայի դերերգը Վագների «Լոհենգրին» օպերայից և այն կատարել Նյու Յորքի երաժշտական ակադեմիայում։ Օպերան կատարվել է իտալերենով, որով կատարվում էին օպերաները նաև Կովենտ գարդենում։
1875 թվականին վերադարձել է Լոնդոն չորրորդ համերգաշրջանի համար, իսկ հինգերորդ համերգաշրջանում (1876) կատարել Էլիսաբեթի դերը Վագների «Տանհոյզեր» օպերայի լոնդոնյան պրեմիերայի ժամանակ։
Հետագայում մեկնել է Փարիզ, երգել Théâtre des Italiens թատրոնում ու լավ ընդունելության արժանացել, որից հետո Ելիսեյան պալատում հատուկ կատարմամբ հանդես է եկել մարշալ Պատրիս Մակ-Մահոնի համար։
1878 թվականի օգոստոսի 6-ին Ալբանին ամուսնացել է Էռնեստ Գայի հետ, հղիացել, սակայն շարունակել շրջագայություններն ու կատարումները ընդհուպ մինչև որդու՝ Ֆրեդերիկ Էռնեստ Գայի ծնվելը 1879 թվականի հունիսի 4-ին։ Վերջինս զույգի միակ զավակն էր լինելու։ 1879 թվականի աշնանը վերադարձել է Ֆլորենցիա։ 1880 թվականի հունվարին երգել է Նիսում, որտեղից մեկնել Բրյուսելի Լա Մոննե օպերային պալատ։ 1880 թվականի հունիսի 26-ին Կովենտ գարդենում կատարել է Իսաբելլայի դերը Ֆերդինանդ Հերոլդի հատուկ իր համար բեմադրված «Le pré aux clercs» օպերայում։
1880-ական թվականներին Ալբանին շրջագայել է Եվրոպայում և Հյուսիսային Ամերիկայում, արժանացել գովասանքի, որտեղ որ եղել է։ 1881 թվականին հրավիրվել է երգելու Բեռլինի պետական օպերայում բեմադրված «Լոհենգրին» օպերայում։ Համաձայնել է կատարել Էլիզայի դերը, որը նախկինում երգել էր իտալերենով, այժմ սովորել է գերմաներենով։ Ներկայացմանը ներկա էր գերմանական կայզեր Վիլհելմ I-ը։ Ընդունելությունը շատ դրական էր․ ավարտից հետո երեք անգամ բեմ է կանչվել հանդիսատեսի կողմից։ 1882 թվականին կայզերը նրան շնորհել է Hofkammersängerin տիտղոսը։
1883 թվականին Մոնրեալում երեք մենահամերգ է տվել։ Ավելի քան տաս հազար մարդ էր եկել նրան ողջունելու, իսկ ընդունելության ժամանակ բանաստեղծ Լուիս-Օնորե Ֆրեշետը կարդացել է երգչուհու պատվին գրված իր բանաստեղծությունը։ Կանադայում նրա առաջին օպերային ներկայացումը տեղի է ունեցել 1883 թվականի փետրվարի 13-ին Տորոնտոյի Grand Opera House-ում, որտեղ երգել է «Lucia di Lammermoor» օպերայում։ 1884 թվականի հուլիսի 15-ին Լոնդոնում կատարել է Բրունհիլդի դերը Էռնեստ Ռեյերի «Sigurd» օպերայում և Ջուլիետի դերը Գունոյի «Ռոմեո և Ջուլիետ» օպերայում նույն համերգաշրջանի ընթացքում։
Համերգներ Նյու Յորքի Մետրոպոլիտեն օպերայում
Նյու Յորքի Մետրոպոլիտեն օպերայում Ալբանիի դեբյուտը տեղի է ունեցել 1891 թվականի նոյեմբերի 20-ին Մեյերբերի «Հուգենոտներ» օպերայում Վալենտինայի դերերգով։ Նոյեմբերի 23-ին Չիկագոյում հանդես է եկել Վերդիի «Օթելլո» օպերայում Դեզդեմոնայի դերերգով, որը երկրում առաջին դերակատարումն էր ու նրա կողմից կրկնվել է դեկտեմբերի 9-ի գալա համերգի ժամանակ։ Դեկտեմբերի 23-ին հանդես է եկել «Ռիգոլետտո» օպերայում Գիլդայի դերերգով։
Նյու Յորքում հետագա դերակատարումների թվում էին չորս Վալենտինաները, երեք Դոննա Էլվիրաները Մոցարտի «Դոն Ժուան» օպերայից, երեք Էվաները Վագների «Նյուրնբերգի մայսթերզինգերները» օպերայից, ինչպես նաև մեկ Մարգարիտան Գունոյի «Ֆաուստ» օպերայից։ «Դոննա Էլվիրա» և «Էվա» երգել է նաև Բոստոնում։ Մետրոպոլիտեն օպերայում վերջնական ելույթը տեղի է ունեցել 1892 թվականի մարտի 31-ին «Թռչող հոլանդացի» օպերայում Սենտայի դերերգով։ Բոլոր օպերաներում երգել է իտալերեն, ընդհանուր առմամբ՝ 29 անգամ։ Համերգաշրջանի ընթացքում քննադատներն ուշադրություն են դարձրել նրա ձայնում նշմարվող խզմանը, սակայն գովաբանել արտիստականությունն ու փորձառությունը։
Կովենտ գարդենից հետո
1896 թվականին Կովենտ գարդենից հեռանալուց հետո շրջգայությամբ մեկնել է Կանադա՝ հանդես գալով երկրի տարբեր մասերում։ 1898 թվականին շրջագայել է Ավստրալիայում, ակտիվություն ցուցաբերել նաև Բրիտանիայում։ 1901 թվականին Վիկտորյա թագուհու մահվան կապակցությամբ մեկնել է Լոնդոն և երգել թաղման արարողությանը։ 1908 թվականի գարնանը վաստակաշատ Ալբանին շրջել է Անգլիայի գավառներում մի շարք նորահայտ տաղանդների հետ և իր վերջին հրապարակային ելույթն ունեցել 1911 թվականի հոկտեմբերի 14-ին։ Նույն թվականին հրատարակել է «Forty Years of Song» հուշագրությունը, որտեղ անդրադարձել է իր երիտասարդությանը, ճամփորդություններին ու կարիերային, իր հանդիպած հանրահայտ անձանց ու որոշ օգտակար խորհուրդներ առաջարկել երգեցողության վերաբերյալ։
Ամուսնու հետ վերջին տարիներն անցկացրել է Քենսինգթոնում։ Անհաջող ներդրւմների պատճառով կորցրել են իրենց հարստության մեծ մասը, և Ալբանին ստիպված է եղել երաժշտության դասեր տալ՝ եկմուտ ապահովելու նպատակով։ Ամուսինը մահացել է 1925 թվականին։ Ալբանին վախճանվել է 1930 թվականի ապրիլի 3-ին, 82 տարեկան հասակում Քենսինգթոնի Թրեգանթեր փողոցի իր տանը․ թաղված է ամուսնու կողքին Բրոմփթոն գերեզմանատանը։
Մրցանակներ և ժառանգություն
1897 թվականին Արքայական ֆիլհարմոնիկ ընկերության կողմից արժանացել է ոսկե մեդալի, որը հայտնի է որպես «Բեթովենի մեդալ»։ 1925 թվականին արժանացել է Բրիտանական կայսրության շքանշանի ։
1939 թվականին Կանադայի պատմական վայրերի և հուշարձանների խորհուրդը նրա ծննդավայրում հուշատախտակ է բացել․ 1977 թվականին վերջինս փոխարինվել է ստելայով։
Քվեբեկում մի քանի փողոցներ ու այլ վայրեր անվանակոչվել են նրա պատվին, Մոնրեալում ևս երկու փողոց կոչվում են նրա անունով։ 1980 թվականին նրա մահվան 50-ամյակի կապակցությամբ Կանադայի փոստը թողարկել է փոստային նամականիշ, որտեղ նա պատկերված է «Տրավիատա» օպերայից Վիոլետայի հագուստով։
Ալբանին պատկերված է Մոնրեալի Place-des-Arts մետրոկայարանի գունապակիներից պատրաստված որմնանկարում։
Ծանոթագրություններ
Մեջբերումներ
Գրականության ցանկ
Արտաքին հղումներ
Կատեգորիա:Բրիտանացի երգչուհիներ Կատեգորիա:20-րդ դարի օպերային երգչուհիներ
Քսավյե Դոլան
Քսավյե Դոլան (Xavier Dolan, ), կանադացի կինոռեժիսոր, դերասան, սցենարիստ, պրոդյուսեր, կրկնօրինակող-հնչյունավորող, կինոխմբագիր, մոնտաժող, ֆիլմերի հագուստի ձևավորող և մոդել։
Ֆաթիմայի երեք գաղտնիքներ
Պատմություն
Ֆաթիման փոքրիկ գյուղ է, որը գտնվում է Պորտուգալիայում։ 1917 թվականի մայիսի 13-ին երեք երեք փոքրիկ գառնարածներ արածեցնում էին իրեն հոտը  Կովա-դա -Իրիշա արոտավայրում։ Երեք երեխաներն  էին   10 տարեկան  Լյուսիա Սանտուշը, զարմուհին՝  9 տարեկան Հակինթան և եղբայրը՝ 7 տարեկան  Ֆրանչիսկոսը։ Երեխաների հայտարարության  համաձայն իրենց էր երևացել Մարիամ Աստվածածինը և խոսել իրենց հետ վեց անգամ՝սկսած 1917 թվականի մայիսի 13-ին -ից մինչև  1917 թվականի հոկտեմբերի  13-ը ամեն ամսվա   13 րդ օրը։  Այս դեպքը քիստոնեության պատմության մեջ եզակի էր,  քանի որ այս տեսիլքները  նախանշում էր հրաշքի:  1917 թվականի հուլիսի  13-ին,երբ Աստվածամայրը հայտնվում է երեք երեխաներին երրորդ անգամ, նա  ասում է նրանց  «երեք գաղտնիքներ», «Երեք պատգամներ» ։  Երեխաները   շուտով իմացան  Առաջին համաշխարհային պատերազմի ավարտի,  Սովետական միության, ինչպես նաև կոմմունիզմի առաջացման և անկման մասին , Երկրորդ համաշխարհային պատերազմի գալստյան, նույնսիկ սեփական ճակատագրերը: Գաղտնիքներից երկուսը հրապարակվել են  «Երրորդ մեմուար» փասթաթղթում,որը շարադրվել էր  Լյուսիայի կողմից Լեյրիայի եպիսկոպոս Ժոզե-դա  Սիլվայի խնդրանքով  1943 թվականին։ Եպիսկոպոսը հարցնում է Լյուսիային, թե  որն է երրորդ գաղտնիքը և ինչու նա չի ասում այն։ Լյուսիան պատասխանում է,որ ինքը վստահ չէ,որ Աստված կթողնի իրեն ասել դա։ Եպիսկոպոսը հրամայում է Լյուսային գրել  երրորդ գաղտնիքը արձանագրության մեջ և Լյուսիան համաձայնվում է։ Լյուսիայի արձանագրությունը  զմռսվում է, Լյուսիան չի թողնում բացել այն մինչև 1960 թվականը։ Երրորդ գաղտնիքը մենկնաբանվել է  կարդինալ Ռատցինգերը (ով հետագայում զբաղեցրել է Հռոմի պապի պաշտոնը՝ որպես Բենեդիկտոս 16-րդ)։ Այդ ժամանակ Բենեդիկտոս 16-րդը զբաղեցնում էր Վատիկանում հավատի կոնգրեգացիայի ղեկավարի պաշտոնը կամ Հավատի կոնգրեգացիայի դոկտրինայի ղեկավարը (Սուրբ Ինկվիզիցիայի հետևորդներ՝ վերանավանափոխված 1988 թվականին): Երրորդ գաղտնիքը մոտ ութսուն տարի մնում է չհրապարակված և մարդկանցից գաղտնի, միայն 2000 թվականին է հրապարակվում և դառնում հասանելի՝ Հովհաննես Պողոս երկրորդ պապի ողորմածությամբ:
Քսավյե Դոլան
Դոլանն իր գործունեությունը սկսել է դեռևս մանուկ հասակում որպես դերասան՝ նկարահանվելով կանադական հեռուստատեսության որոշ գովազդային հոլովակներում։ Սկսած քսան տարեկան հասակից Դոլանը հեղինակել է ութ « արտ հաուս » ֆիլմեր, դրանք են՝ « Ես սպանեցի մորս » (2009), « Երևակայական սեր » (2010), « Եվ միևնույնն է Լորենս » (2012), « Թոմը ագարակում » (2013), « Մայրիկ » (2014), « Սա ընդամենը աշխարհի վերջն է » (2016), « Ջոն Ֆ. Դոնովանի մահն ու կյանքը » (2018) և « Մաթիաս և Մաքսիմ » (2019): Որպես ռեժիսոր միջազգային ճանաչում է ձեռք բերել իր դեբյուտային « Ես սպանեցի մորս » ֆիլմի թողարկումից հետո (ֆիլմի պրեմիերան տեղի է ունեցել 2009 թվականի Կաննի 62-րդ միջազգային կինոփառատոնում)։ Դոլանին հաճախ անվանում են «քվեբեկյան կինոյի վունդերքինդ»   :
Ֆաթիմայի երեք գաղտնիքներ
Պատմություն
Երեք գաղտնիքների տեքստերը գտնվում են Հավատի Կոնգրեգացիայի Դոկտրինայում և տեղադրված են  Վատիկանի վեբ-էջում :
Քսավյե Դոլան
Դոլանը հայտնի է նաև որպես երաժշտական տեսահոլովակների ռեժիսոր։ 2013 թվականին նա հեղինակել է ֆրանսիական « Indochine » ռոք խմբի «College Boy» երգի տեսահոլովակը, իսկ 2015 թվականին՝ հանրահայտ անգլիացի երգչուհի Ադելի « 25 » ալբոմի առաջին սինգլ « Hello » երգի տեսահոլովակը։ Դոլանի գործունեության մեջ զգալի տեղ ունեն անգլալեզու ֆիլմերի ֆրանսերեն կրկնօրինակման և հնչյունավորման աշխատանքները, ընդհանուր առմամբ նա կրկնօրինակել ու հնչյունավորել է 150-ից ավելի գեղարվեստական, հեռուստատեսային և անիմացիոն ֆիլմեր ու սերիալներ:
Ֆաթիմայի երեք գաղտնիքներ
Էպիզոդներ
Մինչ 1917 թվականի մայիսի 13-ը երեխաները երկու անգամ տեսիլք են ունեցել: Առաջին տեսիլքը եղել է 1916 թվականի գարնանը: Նրանց երևացել է կիսաթափանցիկ ամպ՝ մարդու կերպարանքով: Լյուսիան իր հիշողությունների մեջ ասում է, որ այն կարծես փաթաթված լիներ սպիտակ շղարշով և չէին երևում ձեռքեր և ոտքեր :
Գարուն, 1916
Ֆրանչիսկոս Մարտոն, Հակինթա Մարտուն և իրենց զարմուհի Լյուսիա Աբոբորան, ովքեր ծագումով Պորտուգալիայի Ալժուշտրել գյուղից էին, արածեցնում էին ոչխարներին : Լյուսիան պատմում է. «Մենք նոր սկսել էինք խաղալ միյանց հետ: Հանկարծ երևաց լույս, որը ավելի ճերմակ էր, քան առաջին ձյունը: Մոտենալով մեզ՝ լույսը ձեռք բերեց մարդու կերպարանք և սկսեց մեզ հետ խոսել: Նա ասաց մեզ. «Մի՛ վախեցեք, ես խաղաղության հրեշտակն եմ: Աղոթեք ինձ հետ»: Նա ծնկի եկավ գետնի վրա և երեք անգամ կրկնեց. «Տեր Աստված, ես հավատում եմ, խոնարհվում եմ, սիրում եմ քեզ և հույսս քեզ վրա եմ դնում: Ես քեզնից ներողամտություն եմ աղերսում այն մարդկանց համար, ովքեր չեն հավատում, չեն խոնարհվում, չեն սիրում, և ում հույսը դու չես»: Այնուհետև նա վեր բարձրացավ և ասաց. «Աղոթեցեք այսպես: Հիսուսի և Մարիամի սրտերը ուշադիր են ձեր աղոթքներին »: Այս ամենից հետո տեսիլքը անհետանում է: Երեխաները սովորում են այս աղոթքը և խոստանում չպատմել տեսիլքի մասին: Երեխաների հուշերից. «Մենք զգում էին Աստծո ներկայությունը, այդպես շարունակվեց նաև հաջորդ օրը, այնուհետև մարեց: Մենք նույնիսկ չէինք համաձայնվում խոսել միմյանց հետ: Մենք պայմանավորվեցինք պահել գաղտնիքը և չասել ոչ ոքի: Դա մեծ պատասխանատվություն կլիներ մեր ուսերին »:
Քսավյե Դոլան
Քսավյե Դոլանը արժանացել է Կաննի միջազգային կինոփառատոնի ութ պարգևների, այդ թվում՝ գրան-պրի մրցանակի « Սա ընդամենը աշխարհի վերջն է » ֆիլմի համար և ժյուրիի մրցանակի « Մայրիկ » ֆիլմի համար։ Դոլանը նաև «Սեզար» մրցանակի (եռակի) և մի շարք այլ կինոմրցանակների դափնեկիր է:
Կենսագրություն
Քսավյե Դոլան Տադրոսը ծնվել է 1989 թվականի մարտի 20-ին Կանադայի Քվեբեկ նահանգի Մոնրեալ քաղաքում։ Նրա հայրը՝ Մանուել Տադրոսը, ճանաչված կատակերգու դերասան և երգիչ է, ունի եգիպտական (ղպտիական) ծագում։ Մայրը՝ Ժնևյեվ Դոլանը, մանկավարժ է, ունի ֆրանկո-կանադական և իռլանդական արմատներ։ Քսավյեի ծնողները ամուսնալուծվել են, երբ նա երկու տարեկան է եղել ։ Հետագայում նրան մայրն է դաստիարակել։
Ֆաթիմայի երեք գաղտնիքներ
Ամառ, 1916
Երեխաները պատմում են.
Քսավյե Դոլան
Վաղ շրջան
Չորս տարեկան հասակում Դոլանը հոր նախաձեռնությամբ հայտնվել է նկարահանման հրապարակում` նկարահանվելով քվեբեկյան «Ժան Քությու» (Jean Coutu) դեղատների ցանցի տասնյակ գովազդային հոլովակներում, որոնց ռեժիսորն էր Անդրե Մելանսոնը ։ 1994 թվականին հինգ տարեկանում նա առաջին անգամ ելույթ է ունեցել կանադական հեռուստատեսությամբ՝ խաղալով «Ողորմածություն» (Miséricorde) հեռուստասերիալում։ Այնուհետև իրար են հաջորդել մի քանի փոքր դերեր ֆիլմերում և սերիալներում։ Դոլանի գործունեության մեջ զգալի տեղ ունի անգլալեզու ֆիլմերի ֆրանսերեն կրկնօրինակման աշխատանքը։ Մասնավորապես՝ Դոլանի ձայնով է խոսում Ռոն Ուիզլիի կերպարը Հարրի Փոթերի մասին ֆիլմաշարի կանադական տարբերակում և Ջեյկոբ Բլեքի կերպարը «Մթնշաղ սագա» ֆիլմաշարի կանադական տարբերակում ։ Վաղ շրջանում Դոլանի դերասանական մասնակցությամբ ֆիլմերի տիտրերում որպես կանոն նշվում էր Դոլան-Տադրոս (Dolan-Tadros) ազգանունը ։
Ֆաթիմայի երեք գաղտնիքներ
Ամառ, 1916
Նա ասաց մեզ.
Քսավյե Դոլան
«Ես սպանեցի մորս»
Քսավյե Դոլանը գրավել է միջազգային հանրության ուշադրությունը իր ռեժիսորական դեբյուտով՝ « Ես սպանեցի մորս » (J'ai tué ma mère) ֆիլմով։ 20-ամյա Դոլանը նաև հեղինակել էր ֆիլմի սցենարը, հանդես եկել ֆիլմում որպես գլխավոր դերակատար։ Բացի այդ Դոլանը նաև ֆիլմի պրոդյուսերն էր։ Ֆիլմի իրագործման համար նա օգտագործել էր դեռևս մանուկ հասակում իր դերասանական գործունեության արդյունքում հավաքված միջոցները ։ Կանադական «Le Soleil» թերթին տրված հարցազրույցում Դոլանը նշել է, որ ֆիլմը մասամբ ինքնակենսագրական է ։ Դոլանի հետ ֆիլմում գլխավոր դերեր են կատարել ֆրանկո-կանադացի դերասանուհի Էնն Դորվալը (Դոլանի հերոսի մոր դերում) և երիտասարդ ֆրանկո-կանադացի դերասան, «Բորջիա» սերիալի աստղ Ֆրանսուա Արնոն (Դոլանի կերպարի սիրեկանի դերում)։
Ֆաթիմայի երեք գաղտնիքներ
Ամառ, 1916
— Ավելի շատ աղոթեք: Հիսուս Քրիստոսի և Աստվածամոր սրտերում ձեզ համար նպատակներ կան: Անդադար դիմեք նրանց ձեր ամենաանկեղծ աղոթքներով և զոհաբերությամբ:
Քսավյե Դոլան
«Ես սպանեցի մորս»
Ի սկզբանե ֆիլմը ֆինանսավորվում էր բացառապես Դոլանի կողմից։ Երբ ավելի մեծ գումարի անհրաժեշտություն է եղել, Դոլանը դիմել է «Telefilm Canada» և «SODEC» կազմակերպություններին՝ ակնկալելով դրամական աջակցություն, սակայն սկզբում երկուսն էլ մերժել են ։ Ֆիլմի պրոեկտը «SODEC» կազմակերպության կողմից հավանության էր արժանացել, այնուհանդերձ «SODEC»-ը հրաժարվել էր ֆինանսավորել, քանի որ պրոեկտը ներկայացվել էր կազմակերպության չափազանց կոմերցիոն բաժանմունք։ «SODEC»-ը առաջարկեց Դոլանին կրկին դիմել դրամական աջակցության համար, սակայն այս անգամ այլ՝ ինդի բաժանմունքին։ Դոլանն այդպես էլ վարվեց, և 2008 թվականի դեկտեմբերին «SODEC»-ի կողմից ստացավ 400.000 կանադական դոլարի չափով սուբսիդիա։ Ընդհանուր առմամբ ֆիլմի արտադրության վրա ծախսվեց մոտ 800.000 կանադական դոլար ։ Ֆինանսավորում ստանալու համակարգի վերաբերյալ Դոլանը ասել է, որ այն «հնացած մեխանիզմ է, որը գերության մեջ է պահում Քվեբեկի ստեղծագործական ներուժը» ։
Ֆաթիմայի երեք գաղտնիքներ
Ամառ, 1916
— Իսկ ինչպե՞ս կարող ենք զոհաբերություններ անել:
Քսավյե Դոլան
«Ես սպանեցի մորս»
«Ես սպանեցի մորս» ֆիլմի պրեմիերան տեղի է ունեցել 2009 թվականի Կաննի 62-րդ միջազգային կինոփառատոնում, «Ռեժիսորական գիշեր» ծրագրի շրջանակներում։ Հանդիսատեսը ողջունել է ֆիլմը 8 րոպեանոց հոտնկայս ծափահարություններով։ Մայիսի 22-ին ֆիլմը արժանացել է փառատոնի երեք մրցանակների՝ «CICAE»-ի մրցանակ, «SACD»-ի մրցանակ և «Երիտասարդական հայացք» մրցանակ ։ Բացի այդ, ֆիլմը նաև շահել է Լյումիեր կինոմրցանակը և հաղթել «Ժյուտրա» կինոմրցանակի երեք տարբեր անվանակարգերում՝ «լավագույն ֆիլմ», «լավագույն սցենար» և «Քվեբեկի սահմաններից դուրս նկարահանված ամենահաջողված ֆիլմ» ։ «Ջիննի» մրցանակացաշխության շրջանակներում ֆիլմը արժանացել է Կլոդ Ժյուտրայի անվան մրցանակի, իսկ Տորոնտոյի կինոքննադատների ասոցիացիան Դոլանին՝ որպես նորահայտ տաղանդի, շնորհել է Ջեյ Սքոթի անվան մրցանակ 5000 ԱՄՆ դոլարի չափով։ Տորոնտոյի միջազգային կինոփառատոնի կողմից «Ես սպանեցի մորս» ֆիլմը ընդգրկվել է Կանադայի 2009 թվականի թոփ 10 ֆիլմերի ցանկում։ Օսկարի 82-րդ մրցանակաբաշխության «լավագույն օտարալեզու ֆիլմ» անվանակարգի համար հայտեր առաջադրող կանադական կոմիտեն պաշտոնապես ընտրել էր «Ես սպանեցի մորս» ֆիլմը որպես թեկնածու, սակայն թեկնածությունը չէր ընդունվել Ամերիկյան կինոակադեմիայի կողմից ։
Ֆաթիմայի երեք գաղտնիքներ
Ամառ, 1916
— Առաջարկեք այն ամենը, ինչ ունեք՝ որպես զոհ ձեր Աստծուն, որպես հատուցում այն մեղքերի համար, որոնցից նա նեղացած է, և մեղսագործների՝ դեպի Աստված վերադառնալու համար: Այսպիսով, Աստված խաղաղություն կբերի ձեր երկրին, ես Պորտուգալիայի պահապան հրեշտակն եմ: Ընդունեք և հպարտությամբ տարեք այն բոլոր ցավերն ու տանջանքները, որ Աստված կուղարկի ձեզ:
Անհետանալուց առաջ նա ծնկի եկավ և սկսեց մեզ սովորեցրած աղոթքը:
Քսավյե Դոլան
«Ես սպանեցի մորս»
Ֆիլմի տարածման իրավունքները հետագայում վաճառվել էն ավելի քան 20 երկրներում ։ ԱՄՆ-ում ֆիլմի դիստիբյուտոր «Regent Entertainment» ընկերությունը որոշակի իրավական խնդիրների պատճառով չէր թողարկում ֆիլմը մինչև 2013 թվականը, իսկ թողարկումից հետո ֆիլմի շահույթը քիչ է եղել ։
Ֆաթիմայի երեք գաղտնիքներ
Աշուն, 1916
Հրեշտակը երեխաներին հայտվում է՝ ձեռքին բռնած նշխարհը և սկիհն: Սկիհից արյուն էր թափվում։ Հրեշտակը ասաց․
Քսավյե Դոլան
«Ես սպանեցի մորս»
«Ես սպանեցի մորս» ֆիլմը արժանացել է կինքոննադատների բարձր գնահատականին։ Համաձայն « The Hollywood Reporter » ամսագրի թղթակից Փիթր Բրունետի կարծիքի՝ «այդ որոշակիորեն անհարթ ֆիլմը ցուցադրում է հեղինակի հսկայական տաղանդը, <…>, այն զվարճալի է և համարձակ»։ Իսկ « Screen International » ամսագրից Ալան Հանթերը նշում է, որ ֆիլմը պարունակում է «խորաթափանցորեն դիտված ճշմարտության խայթ»։ Կաննի կինոփառատոնի ժյուրին ընդգծել էր ֆիլմի իրագործման եզակիությունը, ֆիլմում հանդիպող ճշմարտությունը, բռնությունն ու լեզվի պոետիկությունը, բարձր էր գնահատել երիտասարդ ռեժիսորի կատարած ծանր աշխատանքը՝ «քրտինքը» (ֆիլմում նկատվում են Դոլանի ձախ ոտքի վրա դաջված Ժան Կոկտոի խոսքերը՝ «Աշխատանքը քրտինք է»)։ Ինքը Դոլանը բազմիցս նշել է, որ ֆիլմը «թերի է» ։
«Երևակայական սեր»
Դոլանի հեղինակած երկրորդ՝ « Երևակայական սեր » (Les Amours imaginaires) ֆիլմը ֆինանսավորվել է մասնավոր կերպով ։ Ֆիլմի ֆինանսավորումը Դոլանը իրականացրել է իր «Mifilifilms» պրոդյուսերական ընկերության միջոցով՝ երեք գործարարների աջակցությամբ։ Ֆիլմի սցենարը Դոլանը ավարտել է 2009 թվականի աշնանը։ Ֆիլմը պատմում է երկու ընկերների մասին (Դոլան, Մոնիա Չոկրի), որոնք սիրահարված են մի տարօրինակ երիտասարդի (Նիլս Շնայդեր), ինչից տուժում է իրենց ընկերությունը։ Նկարահանումները տևել են 25 օր։ Ռեժիսորի և սցենարիստի աշխատանքից բացի Դոլանը ստանձնել է նաև ֆիլմի խմբագրի պաշտոնը, հանդես եկել գլխավոր դերերից մեկում և ձևավորել հագուստները։
Ֆաթիմայի երեք գաղտնիքներ
Աշուն, 1916
-Ամենասուրբ Երրորդություն, Հայր որդի և Սուրբ Հոգի, Քեզ եմ  պաշտում ամենախոր երկյուղածությամբ քեզ եմ զոհաբերում ամենաթանկագին Մարմինը, Արյունը, Հոգին ր Աստվածայնությունը Հիսուսի Քրիստոսի,որ աշխարհի բոլոր  տապանակնորի մեջ ներկա է ,որպես քավություն նախատիքների, սրբապղծությունների և անտարբերությունների,որոնցով էլ նա կնախատվի։ Ամենասուրբ  Սրտին  և Մարիամի Անարատ Սրտին անսպառ արժանիքների համար եմ հայցում քեզանից խեղճ մեղսավորների համար զղջումն ու դարփձը։
Քսավյե Դոլան
«Երևակայական սեր»
Ֆիլմի պրեմիերան կայացել է 2010 թվականի մայիսին Կաննի 63-րդ միջազգային կինոփառատոնում՝ «Un Certain Regard» կատեգորիայի շրջանակներում։ Այս անգամ ևս ֆիլմը դիմավորվել է հանդիսատեսի կողմից հոտնկայս ծափահարություններով և արժանացել է ժյուրիի բարձր գնահատականին ։ Այն շահել է Կաննի կինոփառատոնի «Երիտասարդական հայացք» մրցանակը, ինչպես նաև հունիսին՝ Սիդնեյի կինոփառատոնի բարձրագույն մրցանակը ։ Ֆիլմը 2011 թվականի ընթացքում ցուցադրվում էր փառատոններում, սակայն այն չգտավ իր լսարանը ոչ ֆրանսախոս երկրներում։
Ֆաթիմայի երեք գաղտնիքներ
Աշուն, 1916
Ապա նորից վեր բարձրացավ ,նորից ձեռքն առավ սկիհն ու նշխարհը,որ տալիս է Լյուսիային,իսկ սկիհն Ֆրանչիսկոսին և Հակինթային,որից նրանք սկսեցին խմելը։ Միաժամանակ նա ասաց՛
Քսավյե Դոլան
«Եվ միևնույնն է Լորենս»
2011 թվականի փետրվարին Քսավյե Դոլանը սկսել է նկարահանել իր երրորդ գեղարվեստական ֆիլմը՝ « Եվ միևնույնն է Լորենս » (Laurence Anyways) անվանվամբ։ Ֆիլմը պատմում է տրանսգենդեր կին Լորենսի և իր կյանքի ընկեր Ֆրեդի հարաբերությունների մասին, իրադարձությունները տեղի են ունենում 1990-ական թվականներին։
Ֆաթիմայի երեք գաղտնիքներ
Աշուն, 1916
-Առե՛ք,կերեք ,աըս է մարմինն ու արյունը Հիսուսի Քրիստոսի,որ սարսափելիորեն նախատում է ապերախտ մարդկանց։ Իրենց ոճիրները հատուցե՛ք և մխիթարե՛ք ձեր Աստծով։
Դարձյալ խոնարհվեց գետնին և երեխաների հետ կրկնեց աղոթքը ։
Քսավյե Դոլան
«Եվ միևնույնն է Լորենս»
Այս ֆիլմի պրեմիերան ևս կայացել է Կաննում, 2012 թվականի Կաննի 65-րդ միջազգային կինոփառատոնում, կրկին «Un Certain Regard» կատեգորիայի շրջանակներում։ Պրեմիերայի ժամանակ Դոլանը և ողջ դերասանական անձնակազմը փակցրել էին իրենց հագուստին կարմիր քառակուսիներ՝ որպես աջակցության նշան Քվեբեկում ուսանողության կողմից կազմակերպված : Ֆիլմը արժանացել է կինոփառատոնի «Քվիր արմավենի» մրցանակին, իսկ Ֆրեդի դերակատար Սյուզան Կլենամը հաղթել է «լավագույն դերասանուհի» անվանակարգում  ։
Ֆիլմը բարձր է գնահատվել կինոքննադատների կողմից ։ Օլիվյե Պերեն այն «խանդավառող» է անվանել, իսկ «Libération» թերթի թղթակից Ժուլիեն Գեստերի կարծիքով «Եվ միևնույնն է Լորենս»-ը Դոլանի ամենագեղեցիկ ֆիլմն է։ « MTV » ալիքի «The Out Take» հաղորդումը, որը հայտնի է ԼԳԲՏ թեմատիկայի ֆիլմերի վերլուծություններով, «Եվ միևնույնն է Լորենս» ֆիլմը որակել է որպես տարվա լավագույն ֆիլմ ։
Ֆաթիմայի երեք գաղտնիքներ
Մայիսի 13, 1917 թվական
Լյուսիայի հուշերից․ «Աննկարագրելի գեղեցիկ էր նրա դեմքը, ո՛չ ուրախ, ո՛չ տխուր, այլ՝ լուրջ էր։ Ձեռքերը ծալված էին կրծքի վրա և ուղղված էին դեպի վեր, զգեստները կարծես լույսից պատրաստված լինեին։ Պատմուճանը ճերմակ էր՝ ոսկյա քողով, որ ծածկում էր Կույսի գլուխը և հասնում էր մինչև նրա ոտքերը։ Մազերն ու ականջները չէին երևում»։ Լյուսիան չի նկարագրել դիմագծերը, որովհետև չի կարողացել նայել շլացնող երկնային կեպարանքին։ Նա շողարձակում էր։
Աստվածածինը ասում է երեխաներին․
Քսավյե Դոլան
«Եվ միևնույնն է Լորենս»
Տորոնտոյի միջազգային կինոփառատոնում ֆիլմը հաղթել է «լավագույն կանադական ֆիլմ» անվանակարգում, իսկ փառատոնի ժյուրին պնդել է. «պատիվ ենք համարում հետևել այսպիսի հանճարի աշխատանքին, քանի որ այն օժտված է կինեմատոգրաֆիական կլանող էներգիայով և սիրո մասին բացառապես նոր պատմություն է»։ Չնայած մեծ հաջողությանը, ֆիլմը չի թողարկվել մեկ տարվա ընթացքում, իսկ թողարկումից հետո Կանադայում ֆիլմի հասույթը եղել է մոտավորապես 500.000 ԱՄՆ դոլար ։
Ֆաթիմայի երեք գաղտնիքներ
Մայիսի 13, 1917 թվական
— Մի՛ վախեցեք, ես ձեզ չեմ վնասի ։
Քսավյե Դոլան
«Թոմը ագարակում»
2012 թվականի մայիսին Դոլանը հայտարարել է, որ աշխատանքի մեջ է իր չորրորդ՝ « Թոմը ագարակում » (Tom à la ferme) ֆիլմը, որի սյուժեի հիմքում ընկած է Միշել Մարկ Բուշարի համանուն պիեսը ։ Դոլանը հեղինակել է ֆիլմի սցենարը, հանդես եկել գլխավոր դերում։ Նա նաև ընդգրկվել է ֆիլմի պրոդյուսերների թվում՝ իր կողմից հիմնադրված «Sons of Manual» ընկերության միջոցով։
Ֆաթիմայի երեք գաղտնիքներ
Մայիսի 13, 1917 թվական
Լյուսիան հարցնում է․
Քսավյե Դոլան
«Թոմը ագարակում»
Ֆիլմի պրեմիերան տեղի է ունեցել 2013 թվականի Վենետիկի 70-րդ միջազգային կինոփառատոնում, որտեղ սեպտեմբերի 2-ին ֆիլմը շահել է «FIPRESCI» մրցանակ։ Դոլանն այս մրցանակը բնորոշել է որպես «եզակի և զգալի պատիվ»։ Չնայած ֆիլմը ցուցադրվել է տարբեր կինոփառատոններում 2013 թվականի ընթացքում, այն չէր թողարկվում ԱՄՆ-ում մինչև 2015 թվականը։ 2015 թվականի օգոստոսին Դոլանը հարցազրույցում ասել է.
Ֆաթիմայի երեք գաղտնիքներ
Մայիսի 13, 1917 թվական
— Որտեղի՞ց եք եկել։
Քսավյե Դոլան
«Թոմը ագարակում»
«Թոմը ագարակում» ֆիլմը ևս բարձր է գնահատվել կինոքննադատության կողմից։ Մի շարք կինոքննադատներ Դոլանի այս աշխատանքը համեմատել են Պատրիցիա Հայսմիթի ստեղծագործությունների էկրանավորումների և Ռոման Պոլանսկու վաղ ֆիլմերի հետ ։
Ֆաթիմայի երեք գաղտնիքներ
Մայիսի 13, 1917 թվական
— Ի՞նչ եք ուզում ինձնից։
Քսավյե Դոլան
«Մայրիկ»
Դոլանի հինգերորդ « Մայրիկ » (Mommy) ֆիլմը նկարահանվել է 2014 թվականին։ Այն կինոքննադատների կողմից միաձայնորեն առանձնացվել է որպես Դոլանի մինչև այժմ կատարած ամենահասուն աշխատանք և համարվում է բեկումնային նրա ռեժիսորական կարիերայի համար ։ Ֆիլմի պրեմիերան տեղի է ունեցել 2014 թվականի Կաննի 67-րդ միջազգային կինոփառատոնում, որտեղ ֆիլմը մասնավոր դիտումից հետո արժանացել է լրագրողների և քննադատների հիացական գնահատանքին։ Մայիսի 24-ին ֆիլմը արժանացել է կինոփառատոնի ժյուրիի մրցանակին, կիսելով այն Ժան Լյուկ Գոդարի « Բարով մնաս, խոսք » 3D դրամայի հետ ։ Ժյուրիի նախագահն էր ռեժիսոր Ջեյն Քեմփիոնը, և Դոլանը մրցանակը ստանալիս ասել է.
Ֆաթիմայի երեք գաղտնիքներ
Մայիսի 13, 1917 թվական
— Ես եկել եմ ձեզ խնդրելու, որ հետագա վեց ամիսներին, ամեն ամսվա 13-ին այս ժամին գաք այստեղ։ Այդ ժամանակ ես ձեզ կասեմ, թե ես ով եմ, և ինչ կուզեմ ձեզանից։ Ապա՝ ես կվերադառնամ այստեղ յոթերորդ անգամ։
Քսավյե Դոլան
«Մայրիկ»
«Մայրիկ»-ը Դոլանի առաջին ֆիլմն է, որ նշանակալի հաջողությունների է հասել նաև վարձույթում։ 2014 թվականին այն Քվեբեկում ամենաշատ վաճառված ֆիլմն էր, միայն Կանադայի ներսում ֆիլմի հասույթը 2014-ին կազմել է 3,5 միլիոն դոլար ։ Համաձայն « Montreal Gazette » թերթի տվյալների՝ Ֆրանսիայում ֆիլմը դիտել են մեկ միլիոնից ավել մարդիկ։
Ֆաթիմայի երեք գաղտնիքներ
Մայիսի 13, 1917 թվական
— Ես նո՞ւյնպես կգնամ երկինք, — հարցնում է Լյուսիան։
— Այո:
Քսավյե Դոլան
«Սա ընդամենը աշխարհի վերջն է»
Դոլանի հաջորդ « Սա ընդամենը աշխարհի վերջն է » (Juste la fin du monde) ֆիլմը Ժան-Լյուկ Լագարսի համանուն պիեսի էկրանավորումն է։ Ֆիլմի հերոսը երիտասարդ գրող է (Գասպար Ուլյել), ով երկար տարիների բացակայությունից հետո վերադառնում է ընտանիքի մոտ իր մոտալուտ մահվան լուրը հայտնելու համար։ Ֆիլմի նկարահանումները սկսվել են 2015 թվականի մայիսի վերջին և ավարտվել 2016 թվականին ։ Ֆիլմի պրեմիերան տեղի է ունեցել 2016 թվականի Կաննի 69-րդ միջազգային կինոփառատոնում, որտեղ ֆիլմն արժանացել է երկու՝ գրան-պրի և Էկումենիկ ժյուրիի մրցանակների  ։ Ֆիլմը Քվեբեկում և Ֆրանսիայում թողարկվել է 2016 թվականի սեպտեմբերի 21-ին ։ Ֆրանսիայում Դոլանի այս ֆիլմի դիտողների քանակը կրկին գերազանցել է մեկ միլիոնը ։
Ֆաթիմայի երեք գաղտնիքներ
Մայիսի 13, 1917 թվական
— Հակինթան է՞լ։
— Նա նույնպես:
Քսավյե Դոլան
«Սա ընդամենը աշխարհի վերջն է»
2016 թվականի դեկտեմբերին «Սա ընդամենը աշխարհի վերջն է» ֆիլմը ներառվել էր Օսկարի 89-րդ մրցանակաբաշխության «լավագույն օտարալեզու ֆիլմ» անվանակարգում մրցող 9 ֆիլմերի ցանկում, սակայն 2017-ի հունվարին այն չի առաջադրվել ։ 2017 թվականին «Սա ընդամենը աշխարհի վերջն է» ֆիլմը մասնակցել է «Սեզար» 42-րդ մրցանակաբաշխությանը, որտեղ Դոլանը շահել է երկու մրցանակ՝ «լավագույն ռեժիսոր» և «լավագույն խմբագիր» անվանակարգերում ։ Բացի այդ, Դոլանը նաև հաղթել է Կանադական կինոմրցանակաբաշխություն երեք անվանակարգերում՝ «լավագույն ռեժիսոր», «լավագույն ֆիլմ» և «լավագույն ադապտացված սցենար» ։
Ֆաթիմայի երեք գաղտնիքներ
Մայիսի 13, 1917 թվական
— Իսկ Ֆրանցիսկո՞սը։
— Նա էլ, բայց նա պետք է դեռ շատ աղոթի վարդարանը։
Քսավյե Դոլան
«Սա ընդամենը աշխարհի վերջն է»
Չնայած կինոփառատոններում գրանցած լուրջ հաջողություններին, «Սա ընդամենը աշխարհի վերջն է» ֆիլմը կինոքննադատության կողմից արժանացել է հակասական կարծիքների։ « The Guardian » թերթը այն որակել է որպես «ընտանեկան դիսֆունկցիայի փայլուն, ոճավորված և զգայնախաբական արտահայտություն» ։ Սակայն Կաննի կինոառատոնի ընթացքում հնչել են նաև բացասական կարծիքներ։ Այսպես, օրինակ « Vanity Fair » ամսագրի համաձայն այն «Կաննում հանդիպող ամենահիասթափեցնող ֆիլմն է»  ։ « The Hollywood Reporter »-ը ֆիլմը կոչել է «սառը և խորապես չբավականեցնող» ։ Դոլանը հայտնել է իր անհամաձայնությունը բացասական կարծիքների հետ  ։
Ֆաթիմայի երեք գաղտնիքներ
Մայիսի 13, 1917 թվական
Լյուսիան հիշատակում է երկու փոքրիկ մահացած աղջիկների, ովքեր նոր էին մահացել։ Աստվածամայր ասում է, որ նրանցից մեկը՝ Մարիան, երկնքում է, իսկ մյուսը՝ Ամալիան, քավարանում է և կմնա այնտեղ մինչև աշխարհի վերջը։
Քսավյե Դոլան
«Ջոն Ֆ. Դոնովանի մահն ու կյանքը»
2013 թվականի մարտին Դոլանը սկսել է աշխատել իր առաջին անգլալեզու « Ջոն Ֆ. Դոնովանի մահն ու կյանքը » (The Death & Life of John F. Donovan) անվանվամբ ֆիլմի վրա ։ Սցենարը Դոլանը գրել է Ջեյքոբ Թիրնիի հետ համատեղ։ Ֆիլմը պատմում է հոլիվուդյան կինոդերասան Ջոն Ֆ. Դոնովանի (Քիթ Հարինգթոն) մասին, ում կյանքն ու կարիերան կտրուկ փոխվում են, երբ մի թղթակից (Ջեսիկա Չեսթեյն) հրապարակում է Դոնովանի և իր 11-ամյա երկրպագուի անձնական նամակագրությունը։ Ֆիլմում նաև նկարահանվել են այնպիսի հանրահայտ դերասաններ, ինչպիսիք են Նատալի Փորտմանը, Սյուզան Սարանդոնը, Քեթի Բեյթսը, Թենդի Նյուտոնը և Բելա Թորնը ։ 2018 թվականին իր ինստագրամյան էջում Դոլանը հայտնել է, որ ֆիլմից հեռացվել են Ջեսիկա Չեսթեյնի դերակատարմամբ հատվածները ։
Ֆաթիմայի երեք գաղտնիքներ
Մայիսի 13, 1917 թվական
— Դուք կցանկանա՞ք ձեզ նվիրաբերել Աստծուն, որպեսզի կրեք ամեն վիշտ, որ նա ձեզ կուղարկի՝ որպես հատուցում այն մեղքերի, որ նրան այդպես վիրավորում են, և հանուն մեղավորների դարձի։
— Այո,ցանկանում ենք, — պատասխանում է Լյուսիան։
Քսավյե Դոլան
«Ջոն Ֆ. Դոնովանի մահն ու կյանքը»
Ֆիլմի պրեմիերան տեղի է ունեցել 2018 թվականի Տորոնտոյի 43-րդ միջազգային կինոփառատոնի ընթացքում։ Այս անգամ Դոլանի հեղինակած ֆիլմը արժանացել է սոսկ բացասական արձագանքի կինոքննադատության կողմից ։ « IndieWire » կայքը այն որակել է որպես Դոլանի կարիերայի «ամենավատ» ֆիլմ ։ « The Guardian »-ը ֆիլմը գնահատել է 5-ից 1 աստղով, անվանելով այն «կասկածելի խառնաշփոթ» ։ Համաձայն « Screen International » ամսագրի՝ «ֆիլմը կարող է այցելել Դոլանի համար շատ ծանոթ վայրեր, սակայն այս վիճակում այն ցանկալի է դիմավորել միայն տանը» ։
Ֆաթիմայի երեք գաղտնիքներ
Մայիսի 13, 1917 թվական
— Դուք շատ կտառապեք, բայց Աստծո շնորհը կլինի ձեր սփոփանքը։
Վերջում Աստվածամայրը ավելացրեց․
Քսավյե Դոլան
«Ջոն Ֆ. Դոնովանի մահն ու կյանքը»
2019 թվականին « Télérama » ամսագրին տված հարցազրույցում Դոլանը նշել է ֆիլմի նկարահանման ընթացքում ծագած մի շարք բարդությունների մասին՝ ֆինանսավորման հետ կապված դժվարություններ, տարբեր մայրցամաքների վրա ընթացող նկարահանումներ, խմբագրման ընթացքում ընտրության դժվարություն՝ կապված նյութի չափից դուրս մեծ քանակության հետ։ Համաձայն Դոլանի՝ «երեք ֆիլմի համար նյութ էր հավաքվել, ֆիլմի առաջին տարբերակը տևում էր 4 ժամից ավելի»։ Մի շարք երկրների (Իտալիա, Ճապոնիա) ֆիլմի թողարկման իրավունք չի տրամադրվել։ Ֆրանսիայում ֆիլմը թողարկվել է 2019 թվականի մարտի 13-ին։
Ֆաթիմայի երեք գաղտնիքներ
Մայիսի 13, 1917 թվական
— Աղոթեք վարդարանը ամեն օր, որպեսզի աշխարհին խաղաղուփյուն բերեք և վերանա պատերազմը ։ Երեխաները խոստանում են այս ամենը պահել գաղտնիք,բայց նրանցից փոքրը՝ Հակինթան չի դիմանում և պատմում է իր ընտանիքին: Ընտանիքի անդամները, իհարկե չեն հավատում երեխաներին,նախատելով նրանց,որ կենթարկվեն պատժի իրենց ստի համար:
Քսավյե Դոլան
«Մաթիաս և Մաքսիմ»
2018 թվականի հունվարին հայտարարվել էր, որ Դոլանը պատրաստվում է նկարահանել իր ութերորդ՝ « Մաթիաս և Մաքսիմ » անվանվամբ ֆիլմը, հանդես գալով որպես ռեժիսոր, սցենարիստ, պրոդյուսեր և գլխավոր դերերից մեկի դերակատար։ «Մաթիաս և Մաքսիմ» ֆիլմը կրկին ֆրանսալեզու է, նկարահանումները սկսվել են 2019 թվականի օգոստոսի 15-ին Քվեբեկում ։ Ֆիլմը պատմում է վաղեմի ընկերներ Մաթիասի (Գաբրիել դ'Ալմեյդա) և Մաքսիմի (Դոլան) մասին, որոնց հարաբերությունները բարդանում են մի կարճամետրաժ ֆիլմի համբույրի տեսարանում նկարահանվելուց հետո։
Ֆաթիմայի երեք գաղտնիքներ
Հունիս 13 1917
Կովա-դա-Իրիայում մոտ վաթսուն դիտորդներ էին հավաքված։ Երեխաները կանգնած էին կաղնու մոտ և աղոթում էին Վարդարան։ Լյուսիան հարցնում է. «Դու ասացիր, որ գանք այսօր այստեղ։ Ի՞նչ ես ուզում, որ մենք անենք քեզ համար»։ Ամբոխը տեսավ, թե ինչպես նա ձեռքը մեկնեց դեպի արևելյան հատվածը՝ գոչելով. «Ահա՛ նա»։ Լյուսիայի ցույց տված վայրում երևաց սպիտակ մի ամպ։ Ականատեսները նշում են, որ Լյուսիայի խոսակցության ընթացքում արևը մթագնեց, իսկ մինչ Լյուսիայի խոսելը կաղնիների ճյուղերը խոնարհվեցին՝ կարծես ծանրության տակ լինեին։ Իսկ խոսակցության ընթացքում լսվում էր մեղվի բզբզոց։ Լյուսիան շարունակում է խոսելը. «Ես խնդրում եմ ձեզանից հիվանդի ապաքինում»։ «Եթե նա դարձի գա առ Աստված, կառողջանա»։ «Խնդրում ենք, վերցրեք մեզ ձեզ հետ»։ «Հակինթային և Ֆրանցիսկոսին շուտով կվերցնեմ։ Բայց դու երկար ժամանակ պետք է այստեղ մնաս։ Հիսուսը ցանկանում է, որ դու սովորես և  ճանաչես ինձ։ Նա ուզում է իմ Անարատ Սրտի ջերմեռանդությունը հիմնել աշխարհի մեջ։ Ով կկատարի իմ խոսքը, կխոստանամ փրկություն»։ «Ես այստեղ միայնա՞կ պետք է մնամ»։ «Ոչ, դուստր իմ։ Դու տառապո՞ւմ ես։ Մի՛ կորցրու արիությունդ, ես քեզ երբեք  չեմ լքի։ Իմ Անարատ Սիրտը միշտ ապաստարան կլինի քեզ համար և կառաջնորդի դեպի Աստված»։ Երբ այս խոսքերը նա ասաց, բացեց ձեռքերը և երկրորդ անգամ փոխանցեց անչափելի լույսին։
Ծանոթագրություններ
Կատեգորիա:Քրիստոնեություն Կատեգորիա:Ֆաթիմա Կատեգորիա:Կաթոլիկ եկեղեցի Կատեգորիա:Կաթոլիկ եկեղեցու սրբեր
Քսավյե Դոլան
«Մաթիաս և Մաքսիմ»
«Մաթիաս և Մաքսիմ» ֆիլմի պրեմիերան տեղի է ունեցել 2019 թվականի մայիսի 22-ին՝ Կաննի 72-րդ միջազգային կինոփառատոնի ընթացքում ։ Կանադայում ֆիլմի թողարկումը նախատեսված է 2019 թվականի հոկտեմբերի 9-ին։ Ըստ « The Guardian » օրաթերթի՝ «Դոլանի հասունացման շրջանի այս անդադար բանբասանքով լեցուն ֆիլմը բարեսիրտ բնույթ ունի» ։
Այլ աշխատանքներ
Դոլանը հայտնի է նաև որպես երաժշտական տեսահոլովակների ռեժիսոր։ 2013 թվականի մարտին նա հեղինակել է ֆրանսիական « Indochine » ռոք խմբի «College Boy» երգի տեսահոլովակը, որում դեռահաս տղան նվաստացվում է համադասարանցիների կողմից ։ Նույն թվականի մայիսի սկզբին Ֆրանսիայի տեսալսողական նյութերի բարձրագույն խորդուրդը որոշել է տարիքային սահմանափակում դնել տեսահոլովակի վրա։ Դոլանը արդարացրել է իր աշխատանքը, նշելով, որ հոլովակում ցուցադրվող բռնությունն անհիմն չէ, իսկ խորհրդի որոշումը տեսահոլովակին էլ ավելի մեծ ճանաչում է բերում։
2015 թվականի մայիսին Դոլանը ընտրվել է Կաննի միջազգային 68-րդ կինոփառատոնի ժյուրիի անդամ ։
Բացառությամբ իր հեղինակած ֆիլմերում կերտած դերերի, Դոլան-դերասանի թերևս ամենանշանակալից աշխատանքը մասնակցությունն է կինոռեժիսոր Շարլ Բինամեյի 2014 թվականի « Փղի երգը » ֆիլմում։ Այս ֆիլմում Դոլանը ստանձնել է գլխավոր դերեից մեկը, մարմնավորելով հոգեբուժարանի խնամառու Մայքլ Ալինին, ով հոգեբույժին ներգրավում է բարդ մտային խաղի մեջ ։ 2018 թվականին Դոլանը երկրորդական դերերով հանդես է եկել « Ջնջված ինքնություն » և « Ծանր ժամանակներ Էլ Ռոյալում » ֆիլմերում ։ Նա խաղացել է ամերիկյան « Այն 2 » ֆիլմում, որի պրեմիերան տեղի է ունեցել 2019 թվականի սեպտեմբերի 6-ին ։
Դոլանը նաև մոդելային գործունեություն է ծավալում։ 2015 թվականին նա հանդես է եկել որպես ֆրանսիական « Լուի Վիտոն » նորաձևության տան մոդել ։
Ազդեցություն
Քսավյե Դոլանը նշել է, որ որևէ կոնկրետ ռեժիսորի գործունեություն ազդեցություն չի ունեցել իր վրա։ Սակայն 2009 թվականին Դոլանը հայտնել է, որ Միխայել Հանեկեն իր սիրելի ռեժիսորներից մեկն է՝ ընդգծելով Հանեկենի ճշգրիտ աշխատանքը կինոխցիկի հետ և ուժեղ սցենարները։ Հանեկենի «Ուրախ խաղեր» (1997) և « Դաշնակահարուհի » (2001) աշխատանքները Դոլանի բնորոշմամբ իր սիրելի ֆիլմերն են ։
2014 թվականի Կաննի միջազգային կինոփառատոնի ընթացքում Դոլանն ասել է, որ Ջեյն Քեմփիոնի « Դաշնամուր » (1993) ֆիլմը իր համար ներշնչանքի հիմնական աղբյուր է հանդիսացել, իսկ « Տիտանիկ » (1997) ֆիլմը ազդել է իր կինոինդուստրիա մուտք գործելու որոշման վրա ։ Համաձայն Դոլանի՝ « Իմ անձնական նահանգ Այդահո » (1991) ֆիլմը ազդեցություն է ունեցել իր դեբյուտային « Ես սպանեցի մորս » ֆիլմի վրա ։ Դոլանը նաև նշել է, որ իր վրա մեծ տպավորություն է գործել երկնքից ընկնող գորտերի տեսարանը « Մագնոլիա » (1999) ֆիլմից։
2013 թվականին տված հարցազրույցում Դոլանն ասել է.
Անձնական կյանք
Քսավյե Դոլանը բացահայտ գեյ է ։ Նա հրպարակայնորեն քամինգ-աութ է կատարել 16 տարեկան հասակում ։ Իր դեբյուտային « Ես սպանեցի մորս » ֆիլմը Դոլանը կիսաինքնակենսագրական է բնորոշել ։
Իր անձնական կյանքին վերաբերող լրագրողների հարցերին Դոլանը միշտ հպանցիկ է պատասխանում, ինչի պատճառով հանրությունը ենթադրում է, որ նա միայնակ է ։ 2014 թվականին տված հարցազրույցում Դոլանը հայտնել է, որ սիրահարված է, հավելելով՝ «սակայն դա, ինչպես միշտ, բարդ պատմություն է» ։
Դոլանը բազմիցս ելույթ է ունեցել հոմոֆոբիայի հետ կապված խնդիրների հաղթահարման կարևորության վերաբերյալ։ Մասնավորապես 2014 թվականի հոկտեմբերին նա իր ափսոսանքն է հայտնել գեյերի իրավունքների հարցում Ֆրանսիայի դիրքորոշման կապակցությամբ, ընդգծելով Ֆրանսիայի հետամնացությունը Քվեբեկի նկատմամբ ։ Հարցազրույցներում Դոլանն իր անբարեհաճությունն է արտահայտել առանձին ԼԳԲՏ կինոմրցանակների նկատմամբ, նշելով որ այդ թեմատիկայով ֆիլմերը ստեղծվում են լայն լսարանի համար և նրանց առանձնացումը տրամաբանական չէ ։ Դոլանը դրանում «անիրական հակասություն» է տեսնում ։
«Ջիննի» մրցանակաբաշխություն և Կանադական կինոմրցանակաբաշխություն
2012 թվականին և Կանադական ազգային կինոմրցանակաբաշխությունը միավորվել են, անվանվելով  :
«Ժյուտրա» մրցանակաբաշխություն և «Իրիս» մրցանակաբաշխություն
Քվեբեկի կինոմրցանակաբաշխությունը, որը նախկինում հայտնի էր որպես «Ժյուտրա» մրցանակաբաշխություն, 2016 թվականի հոկտեմբերին վերանվանվել է :
Արտաքին հղումներ
Կատեգորիա:Կինոռեժիսորներ այբբենական կարգով Կատեգորիա:21-րդ դարի կինոռեժիսորներ Կատեգորիա:Կանադացի կինոդերասաններ Կատեգորիա:Կանադացի կինոռեժիսորներ Կատեգորիա:Կանադացի պրոդյուսերներ Կատեգորիա:Կանադացի սցենարիստներ Կատեգորիա:Արվեստի և գրականության ֆրանսիական շքանշանի ասպետներ Կատեգորիա:«Սեզար» մրցանակի դափնեկիրներ Կատեգորիա:Կանադացի մոդելներ
Պորտուգալիայի օրհներգ
Պորտուգալիայի պետական օրհներգը «Պորտուգեզան» (A Portuguesa), գրվել է 1890 թվականին և, որպես պետական օրգներգ, պաշտոնապես հաստատվել է 1911 թվականի հուլիսի 19-ին։ 1957 թվականին թողարկվեց ժամանակակիղ օրհներգի տեսակը (այս տարբերակում, համեմատաբար բուն տարբերակի, տեղի են ունեցել որոշակի փոփոխություններ)։
Տեքստ. Էնրիկե Լոպեշ դե Մենդոնսի
Երաժշտությունը. Ալֆրեդո Կեյլի
Աղբյուրներ
Կատեգորիա:Պորտուգալիայի պետական խորհրդանիշեր Կատեգորիա:Ազգային օրհներգեր
Ազատություն կամ մահ
Ազատություն կամ մահ, քաղաքական նշանաբան։
Հայաստան
«Ազատություն կամ մահ», հայ Հեղափոխական Դաշնակցության ֆիդայիների կարգախոսը։
Ծանոթագրություններ
Կատեգորիա:Թևավոր խոսքեր
Ռուսաստանի խոշորագույն գետերի ցանկ
Ռուսաստանի խոշորագույն գետերի ցանկը նվազման կարգով երկարությունը (ավելի քան 1000 կմ)։
Շեղերը ցույց են տալիս գետերի երկարությունը (կմ) ոչ պաշտոնական կամ ոչ տարածված տեղեկատուներում, բայց գերազանցում են պաշտոնական (առավել տարածված) երկարության տվյալները, ներառյալ գետի աղբյուրների վտակների անսահմանափակ տվյալները։
Արտաքին հղումներ
* Կատեգորիա:Ցանկեր
Ուիլսոնս Պրոմոնտորի
Ուիլսոնս Պրոմոնտորի (անգլ. Wilsons Promontory National Park)/, ազգային պարկ Ավստրալիայի Վիկտորիա նահանգում: Պարկը նաև անվանում են the Prom, հանդիսանում է Վիկտորիայի հին պարկերից մեկը։
Ֆիզիկաաշխարհագրական բնութագիր
Ազգային պարկը տեղակայված է նույնանուն թերակղզու՝ Բասս նեղուցի ջրերի վրա՝ առանձնացնելով մայրցամաքային Ավստրալիան Թասմանիայից ։ Այն գտնվում է 200 կմ արևելք Մելբուռնից և 90 կմ հարավ-արևելք՝ Լեոնգատայից։ Բնության պահպանության միջազգային դաշինքի տվյալներով՝ տարածքը կազմում է 490,49կմ2 ։ Ուիլսոնս Պրոմոնտորիի ազգային պարկի կողքին տեղակայված է նաև ծովային ազգային պարկը, ինչպես նաև մի շարք այլ բնապահպանական գոտիներ, որոնք մտնում են Ուլսոնս Պրոմոնտորիի արգելոցի մեջ ։
Ռելիեֆ
Պարկը գտնվում է Հարավ-Վիկտորիական բարձրավայրի (South Victorian Uplands) հարավային մասում։ Ուլսոնս-Պրոմոնտորի թերակղզին հանդիսանում է Bunurong հին լեռնաշղթայի մնացորդ, որը մայրցամաքը կապում էր Թասմանիային։ Այն բանից հետո, երբ լեռնաշղթան անցավ ջրի տակ, նրանից մնաց միայն Ուիլսոնս-Պրոմոնտորի կղզին և նրա շուրջը մի շարք այլ կղզիներ՝Բասսի նեղուցում։ Ժամանակի ընթացքում, մակըթացությունների, քամիների և էրոզիայի շնորհիվ կղզին միացավ մայրցամաքին ։ Ցածրադիր մասը՝ Յանակի պարանոցը (Yanakie Isthmus), միացնելով Շելոու-Ինլետը (Shallow Inlet) հյուսիսում և Կորներ-Ինլետը (Corner Inlet) արևելքում, առանձնացնում են պարկը Հարավային Գիպսլենդ բարձրությունից (South Gippsland Uplands)։ Եվս մի ցածրադիր մաս տեղակայված է թերակղզու հարավային մասում և անցնում է Օբեր նեղուցի արևմտյան և Ուոտերլու նեղուցի արևելյան մասերով։ Հարավային Գիպսլենդի բարձրությունը և Հյուսիս-արևելյան Թասմանիան կապված են ստորջրյա լեռնաշղթայով (Bassian Rise), որը առանձնացնում է Բասսի նեղուցը 2 գոգահովիտների՝Գիպսլենդի գոգահովիտը գտնվում է արևելյան լեռնաշղթայի վրա, իսկ Բասսի գոգահովիտը՝ արևմտյան։Յանակի պարանոցի լայնությունը գրեթե 8 կմ է, իսկ երկարությունը՝ 20 կմ է, գրանիտե լեռնազանգվածը ձգվում է 40 կմ և միացնում 500 մետր բարձրությունները մի գծով։ Պարկի կենտրոնական մասում տեղակայված են Լատրոուբ (Mt Latrobe, 754 մ), Ռամսեյ (Mt Ramsay, 679 մ), Ուիլսոն (Mt Wilson, 705 մ), Օբերոն (Mt Oberon, 558 մ), հարավում՝ Նորգեյթ (Mt Norgate, 419 մ), Բոուլդեր (Mt Boulder, 501 մ), հյուսիս-արևելքում՝Սինգապուր (Mt Singapore, 147 մ), Մարգարետ (Mt Margaret, 218 մ), Ռաունդբեկ (Mt Roundback, 316 մ), Հանթեր (Mt Hunter, 347 մ) գագաթները։ Յանակի պարանոցի արևմտյան ափին գտնվում է Կոտտերս-Լեյկ ճահճուտը։ Այն ունի գրեթե 1 կմ շրջագիծ և 3 կողմից շրջապատված է բեկորային կրաքարով։ Չորրորդ՝ արևմտյան մասը իրենից ներկայացնում է լողափ։ Ճահիճների մակերևույթը գտնվում է ծովի մակերևույթից 4 մ բարձրության վրա, խորությունը կազմում է 1 մ։ Նրանից հարավ-արևմուտք գտնվում է Դարբի լողափը՝ առանձնացնելով լիճը ավազաբլուրներից։ Լճից 10 կմ հարավ բխում է Տիդալ գետը։ Այն բխում է թերակղզու կենտրոնում՝ բլուրներից, և թափվում Նորմանի նեղուց՝ ստեղծելով ընդարձակ ճահճոտ դելտա։